Sportsklubben Rye

Sportsklubben Rye (etablert 1. juni 1920 på Grünerløkka) er en norsk idrettsforening, i dag blant landets største sykkelklubber.

Legenden sier at fem gutter startet klubben ved vannposten på gamle Grünerløkka brannstasjon under navnet Djerv. Med førti betalende (25 øre uken) medlemmer innen fotball og ski holdt man generalforsamling i brannstasjonens hestestall med stilbok som protokoll og en fotball som eneste eiendel. Man trente på Olaf Ryes plass (Oslo) (derav klubbens navn, endret i 1923) og innlemmet sågar ishockey og skøyter, senere orientering og kappgang. Ikke før i 1922 startet man sykkel og i 1929 tok klubben i bruk den nye velodromen på Dælenenga. Klubbens første norgesmesterskap kom i 1934, og siden har den høstet over sytti seire, hvorav over tjue lagmesterskap og ti kongepokaler. Blant kjente ryttere er Per Digerud og sønnen Geir Digerud, samt Harald Bundli og Egil Andreas Aasheim.  Ved Erik Gjems-Onstad tok klubben initiativ til Styrkeprøven i 1967, Øyeren Rundt i 1970 og Nordmarka Rundt i 1975. De senere årene har klubben også fått gruppe for løping, langrenn (1988) og triatlon. Klubben har også i senere tid, begynt med flere type sykkelsporter som terrengsykling og downhill

 Sportsarrangementer 
Sportsklubben Rye arrangerer mange løp, ritt og idrettsarrangementer, blant annet Ryeløpet, Nordmarka Rundt, Øyeren Rundt, Oslo Triathlon, Norgescup Utfor og United Bakeries Cup.

 Ryeløpet 
Ryeløpet er et fem km mosjonsløp med start og mål ved Paradisbukta på Bygdøy, arrangeret i mai hvert år siden 1990.

Løpet går på turveiene i og rundt Kongeskogen. Løperne starter på Paradisbukta og de løper derfra retning Kongsgården før de snur retning Bygdøy sjøbad. Derfra går løypen tilbake til start hvor den fortsetter retning Huk før den svinger tilbake inn i Kongeskogen. Løpet har målgang ved Paradisbukta.

 Vinnere
ÅrVinner, herreklasseTid Vinner, dameklasseTidref 2012Øystein Sylta15:17,2Kari Madslien19:41,4 2011Øystein Mørck16:11,7Christina Holtn17:36,0 2010Eirik Gramstad15:22,58Ingrid Vikman17:28,77 2009Eirik Gramstad16:02Ingrid Vikman18:24  2008Svein Inge Buhaug15:36Ingrid Vikman18:06 2007Øystein Mørck15:59Siri Størmer17:49 2006Carlos Silva de Brito16:01Anette J. Hundere17:44 2005Abdaslam Naji16:07Siri Størmer17:48 2004Lars-Steinar Haugen16:32Sharon Broadwell18:12 2003Lars-Steinar Haugen17:08Ine Wigernæs18:06 2002Jan Helgesen16:19Nina Hansteen18:43 2001Gudmund Høst16:54Turid Sjøstedt18:40 2000Jan Helgesen16:19Ine Wigernæs18:08

 Æresmedlemmer 
Erik Gjems-Onstad

Referanser

Eksterne lenker


Kategori:Sykkellag i Norge
Kategori:Idrettslag i Oslo
Kategori:Idrettslag etablert i 1920
Kategori:Grünerløkka
Kategori:Landeveissykling
Kategori:Terrengsykkellag
Kategori:Løping
Kategori:Triatlon i Norge
Kategori:Skiklubber i Norge
Kategori:Sport i bydel Grünerløkka